
În amintirea MAMEI 


Sa fie oare adevarat ca spiritul practic gi cel stiintific 
distrug arta si insusirile de capetenie ale artistului? 

Credem ca nu si iata de ce. 

Niciodata o activitate nu a sfärämat alta decät daca a 
răspuns aceleeaşi nevoi. Tehnica şi ştiinţa pot să în- 
lature poesia dar nicicând nu o pot înlocui. In viaţa 
omului ele sunt toate prezente și necesare pentrucă sunt 
isvorite din nevoi deosebite. Dacă una cade, omul se 
află în lipsă; omul este neisprăvit. 

Problema raportului între artă şi ştiinţă are două 
fete. In primul rând stă aceea care privește însuşirile 
intelectuale şi morale ale artistului şi omului de ştiinţă, 
iar în al doilea rând aceea care privește domeniile sau 
rosturile artei şi ştiinţei. 

Arta şi ştiinţa sunt două chipuri prin care omul vede 
lumea. Se spune că cea dintâi se împlineşte pe calea 
imaginaţiei şi sentimentului, iar cea de a doua pe calea 
rațiunii şi inteligenţei. Facultatile omului sunt încercate 
deosebit. Puternica influenţă a ştiinţei din ultimul veac 
a schimbat însăși structura sufletească a omului. Omul 
modern şi contimporan se crede că este o fiinţă rece, ab- 
stractă, rațională şi numai atât, ceeace il face să fie in- 
capabil creaţiilor artistice. 

Cu toate că aparențele încearcă sá indreptäteasca a- 
ceastă opinie, în realitate lucrurile se petrec cu totul alt- 
fel. Pentru progresul ştiinţei, pentru purtarea cu un 
pas înainte al adevărului pe care ştiinţa îl caută necon- 
tenit, nu este în primul rând necesară raţiunea, nu sunt 
cerute însușirile abstracte şi logice ale minţii noastre, ci 
tocmai acelea cari sunt generatoare de artă adică: ima- 

ginatia, intuifia, instinctul creator. Pentruca ştiinţa sa 
mai cucerească o părticică din necunoscutul ce ne stă 
în faţă are nevoe de o putere intuitivă, de un suflet 
vibrant, împovărat de întrebări. Istoria ştiinţei ne stă 
în această privinţă drept mărturie: marii savanţi de 
răspântie au fost de cele mai multe ori iluminati, vizio- 
nari, poeţi. Rațiunea nu le-a folosit decât pentru inte- 
meerea obiectivă, pentru explicarea si transmiterea ade- 
vărurilor, descoperite prin lumina läuntricä a fiinţei lor 
spirituale. Abia în această a doua operaţie omul de 
ştiinţă foloseşte însușiri deosebite de cele proprii artis- 
tului. 

Vedem dar că însușirile esenţiale, intelectuale şi mo- 
rale, ale artistului nu sunt sfărâmate de ştiinţă, ci dimpo- 
trivă folosite. Din acest punct de vedere progresul științei 
nu poate însemna căderea artei. 

Dacă trecem acum şi judecăm domeniile gi rosturile 
ce le au fiecare în viaţa spirituală a omului, arta şi 
ştiinţa nu se exclud şi nici nu se înlocuesc, ci se ajută, se 
completează una pe alta. Ştiinţa, oricât de orgolioasă şi 
de înaintată ar fi, nu răspunde deplin nevoilor noastre 
de explicaţie. Interpretarea raţională a lumii ne duce 
doar la stăpânirea unui fragment de realitate şi anume la 
acela al aparentelor. Mintea noastră nu este în stare, şi 
nu va fi niciodată, să stăpânească experimental (în inte- 
lesul ştiinţelor materiei) şi matematic, realitatea obiec- 
tivă. Nu poate să pătrundă înţelesul adânc al lucrurilor 
si nici să-l exprime dacă foloseşte numai conceptul gi 
exerciţiul logic. Cine trăeşte numai în cadrul acestei ex- 

plicaţii este un om marginit, oricät de priceput ar fi el 
in mänuirea datelor stiintifice. 

Mari taine stau la temelia acestei lumi. Arta se into- 
varaşeşte cu metafizica pentru a întregi cunoştinţele omu- 
lui despre lume şi viata. Tot ce cade dincolo de senzatie, 
de perceptie si ratiune, este obiect de arta. Tot ceeace 
strajue la poarta vietii ca lumini prea tari pentru ochiul 
omului este câmp de experienţă şi încântare artistică. 
Adevărata opera de artă este isvorita din aceasta nevoe 
de legătură cu elementele necunoscute ale lumii si se im- 
plineste din substanţa lor. Artistul este un magician, un 
preschimbător de metale preţioase în tainele și umbrele 
adânci ale lumii. 

Oricât de mari dimensiuni ar căpăta ştiinţa, arta nu 
poate pieri, asa cum nu poate pieri nici filosofia pentruca 
are un rost propriu, are un destin al ei. Cuprinsul său 
este deosebit de acela al ştiinţei. Arta este o activitate 
firească si originară a omului. 

Cu toate că pentru nevoile sale de expresie foloseşte 
elemente din realitatea empirică, arta este în esenţa ei 
altceva decât redare materială a lucrurilor. Ea caută în 
lucruri firea lor, caută să le reveleze sensurile adânci, 
sa infatiseze realităţi ultime. Artistul este un vizionar gi 
totodată un tálcuitor. Calea pe care ajunge la rădăcinile 
lucrurilor este aceea a trăirii în ele şi a cunoașterii ime- 
diate. Opera sa ne desvălue adevăruri noui. Adevărul 
poate fi găsit şi în alte straturi ale cunoștinței, nu numai 
în cea teoretică, acolo unde lucrurile deşi reale şi în felul 
lor logice, nu se măsoară cu aparate oricât de perfectio- 

nate ar fi ele, aşa cum bine ştiu adevaratii oameni de 
ştiinţă. 

Artistul nu are o atitudine pasivă si numai receptiva 
fata de tot ceeace îl înconjoară, atât ca lume sensibilă 
cât şi ca lume ideală, pentrucă nu această realitate alcă- 
tueşte adevăratul obiect al artei ci conţinutul sufletesc 
— om în realitate — pe care arta îl exprimă cu mijloace 
proprii în opere. De aceea imaginaţia si invenţia sunt 
esenţiale artistului. Şi tot de aceea arta are din acest punct 
de vedere o situaţie aparte: ea îşi crează propriul său 
obiect. Aci arta se deosebește cu adevărat de ştiinţă. Există 
o şcoală filosofică care susţine acelaş lucru şi despre 
ştiinţa pozitivă, adică: știința işi crează obiectul dintr’o 
necesitate a spiritului omenesc. Artistul nu analizează 
si explică o realitate dată, ci din această realitate aduce 
la viata o alta care o intregeste pe cea dintâi. S'a spus 
că arta imită natura. Este o eroare. Conţinutul artei 
este de ordin sufletesc, idei si sentimente. Ea exprimă a- 
cest conţinut ca pe ceva nou, o înfățișare spirituală pro- 
prie, dincolo de ceeace este dat. Opera de artă nu este 
un clișeu «după natura», nu este o pură imitație. Omul 
artist nu reproduce realitatea empirică. El transfigureaza 
această realitate si încearcă cu mijloacele sale de magi- 
cian al elementelor vieţii spirituale să exprime si să 
transmită imaginea ce şi-o face despre această realitate. 
El trece totul prin suflet, prelucrează și exprimă, elabo- 
rează şi construeste o lume care îi aparţine în întregime. 
De sigur, fără ca între opera sa si natură să se producă 
o prăpastie. Opera artistică este o realitate nouă conformă 
lumii în care respiră fiinţa noastră fizică şi morală. 

In continutul sau deci, arta este omul ca spirit; pro- 
blematica si intreaga sa viata launtrica li stau la temelie. 
De aceea arta presupune o viziune de viata gi tot de aceea 
pentru a-si merita cu adevarat numele ea nu este imitatie 
ci este creafie. Artistul colaboreaza cu fortele creatoare 
ale naturii. 


Poesia incepe cu cäntecul interior. Omul in fata exis- 
tenfei pus sa dea seama de tot ce-l inconjoara, vazute 
şi nevazute, distinge, judeca, analizeaza, ierarhizeaza, in- 
cearcă să formuleze. Niciodată însă nu poate să cuprindă 
întregul, nu poate prinde firul şi înţelesul desăvârşit al 
lucrurilor. Gândul său căutător, dincolo de aparente, se 
învălue cu frumuseți şi taine nepätrunse si astfel se simte 
puriat pe undele sonore ale cântecului care inundă în- 
treaga sa ființă spirituală ca si lucrurile de pretutin- 
deni. Gândul se transforma în cântec interior si cânte- 
cul se întoarce spre gând pentru a putea ieşi la lumina 
vieţii şi a întruchipării, taina din taină netärmuritä. 

Cand sufletul omului veghetor este impovarat de tai- 
nele adänci ale existentii, gändul sau nu mai ia chip sta- 
tornic in nofiuni sau idei generale, ci se preschimbä in 
cäntec, in farmec. In acest fel poesia si arta in genere 
este cântec: in înţeles de încântare. Gândul cântec in- 
terior nu mai poate fi suflat prin cuvinte de rând; el 
îşi caută o haină proprie, ieşită din meșteșug propriu, 
realizat după legi cari îi aparţin în întregime ca o exis- 
tenta din ordinea naturală. 

Aşa ia naștere poesia și se manifestă ca operă artistică: 
dela cântecul interior la cântecul farmec, încântare. 

Poesia ne duce catre radacinile cunostintei metafizice, 
până la înţelegerea sensului lucrurilor şi a fiinţei uui- 
versale, fapt care l-a facut pe un distins cugetator con- 
temporan să o numească ontologie. Acolo unde ştiinţa nu 
poate ajunge și filosofia se luptă să cuprindă, poesia se 
socotește în domeniul ei propriu de activitate. Natura este 
infinită şi străbătută de elemente imponderabile. Dela fi- 
ricelul de iarbă până la om, dela apa care aleargă căile 
pământului până la stelele ce se scaldă în ea, natura ne 
arată nenumărate feluri, nenumărate chipuri ale firii. 
Jocul luminilor şi al culorilor, armonia formelor, echili- 
brul forţelor, distanţă şi ritm, totul se arată dar se și 
ascunde omului. Poetul încearcă să redea această lume 
văzută şi prin ea înțelesurile adânci, tainele necuprins2 
ale firii. Poesia sondeaza adâncimile, exprimă esentele. 
Poesia este uliima soluţie a necunoscutului ce împovă- 
rează sufletul omului. Poesia este o chee a minunilor. 

Poesia este cunoştinţă imediată şi este creaţie. Indivi- 
duală și subiectivă în origini, ea devine obiectivă si uni- 
versală în rezultate, pentruca poetul exprimând esentia- 
lul trece in universal si se așează în luminile adevaru- 
lui. Poesia nu este numai cântec interior ci și cale de 
cunoștință sigură (această afirmaţie poate fi înspăimân- 
tătoare pentru unii oameni). Poesia se luptă cu materia 
pentru a se ridica în domeniul inteligibilului. 

Etimologic poesie înseamnă creaţie. Valorile ei sunt 
noui. Poetul prin simţurile sale, prin inteligenţa și prin 
dragostea sa mare cuprinde şi prinde din lumea externă o 
seamă de date și de tâlcuri ca apoi pe calea artei sale să 

redea această infinitate sub forma obiectivă, realitátilor 
superioare ale vieţii noastre spirituale. 


Poesia este o artă complexă; am putea-o numi chiar 
completă. Elementele cari alcătuesc o operă poetică sunt 
variate încât nu se poate spune că poesia este sentiment 
sau rațiune, muzică sau filosofie. Poesia este însă alca- 
tuită din elemente afective şi intelectuale, plastice și mu- 
zicale. Toate la un loc, organizate intr’o unitate, o im- 
plinesc. Poesia este o prelucrare a lor adâncă până la 
topire, este o sinteză. Poesia este abur cald de suflet, este 
idee, este imagine, este ritm. Nici când poesia nu a putut 
apare fără toate aceste elemente şi fără organizarea lor. 

Nu putem invinui un poet pentru bogăţia simfirii aga 
cum fac teoreticienii artei intelectuale şi nici pentru 
forţa de cugetare, cum fac cei ce cred în poesia muzică. 
Aci stă o neînțelegere care a facut ca poesia de după rás- 
boi să rătăcească până la naruire, dând naştere unor o- 
pere pe cât de ciudate pe atât de nepoetice. 

Bogăția simtirii nu poate fi o vină oricât de excesivă 
ar părea; putem dimpotrivă afirma necesitatea ei în rea- 
lizarea unei opere de artă superioară. Nu întotdeauna 
ceeace este mijlociu (moderat spun cei ce sunt împotriva 
patosului romantic) cste semn de calitate aleasă, de artă 
superioară. Oricât de mare ar fi revărsarea unei sim- 
tiri, daca această forţă este ingemanata cu o alta tot atât 
de mare a expresiei, de o inteligenţă artistică înaltă, o- 
pera nu are de suferit, ba putem spune că abia atunci 
suntem în faţa unei opere de geniu. Cei căldicei oricât de 
indemánateci ar fi tot mici rămân. 

Romantismul nu-l putem invinui pentru bogăţia sim- 
firii, unde a adus o mare improspätare, ci pentru scade- 
rile formale gi intelectuale: retorismul si desordinea in- 
terioara. 

Poesia ca stare poetica este simfire, este caldura, gi 
lumină vie a sufletului. Ca artă însă ea vine de odată 
cu expresia, odată cu realizarea făpturii noui care este 
încărcată şi de elemente intelectuale. De aceea poesia, 
cu toate că originar este cântec interior și că fără această 
stare nu poate nici să înceapă, cu toate că este substanţă 
fluidă, esenţă ireductibilă la vorbire directă şi concept, 
că nu poate exista ca artă, ca valoare obiectivă estetică de- 
cât dacă intră la lucru însuşirile de cugetător şi con- 
structor ale făuritorului. 

Poesia nu este o activitate intelectuală de natura știin- 
tei si filosofiei dar nici fantezie pură, inspiraţie cu muză. 
Poesia are un conţinut veridic gi o logică internă proprie 
de o mare rigoare. Marii poeţi au fost întotdeauna și oa- 
meni de înaltă intelectualitate. 

In concluzie, într'o opera de artă si cu deosebire in- 
tr’o poesie, sunt două activităţi deosebite: în primul rând 
o simtire bogată si originară cu nenumărate tonuri, iar in 
al doilea rând o cugetare adâncă si organizatoare pe ca- 
lea căreia poesia capătă corp şi totodată atinge limitele 
ontologiei. Una fără cealaltă nu poate duce în nic: un 
fel la o adevărată operă poetica. 


Poesia mai înseamnă şi expresie, limită. In afară de 
aceste două elemente despre cari am vorbit, ea cuprinde, 
aşa cum am spus mai sus, o seamă de alte elemente plas- 

tice si muzicale. Continutul sufletese afectiv şi intelec- 
tual al poetului pentru a deveni arta are nevoe de o ma- 
terie prin care sa se poata exprima gi de un meşteşug pro- 
priu logicei launtrice a poesiei. Poetului, ca oricarui ar- 
tist, pe langa celelalte insusiri de mai sus i se cere si 
o mare indemänare de constructor. Aci este lupta dar şi 
calitatea artistului. Multi lume simte, traieste orizonturi 
frumoase, dar puţini sunt aceia cari pot sá dea corp, să 
exprime artistic, ceeace vad si simt. Simtirea devine ade- 
var si frumusete prin expresie artistica. Cäci nimic nu 
este estetic decät daca este exprimat intr”un anumit chip, 
daca ajunge la o forma oarecare. 

Sa vorbim deci pe scurt despre materia poesiei si arta, 
in inteles originar, pe care o cere ea. 

Materia poesiei este limba. Ea are insusiri estetice pro- 
prii. Limba raspunde mai mult insa nevoilor intelectuale 
ale poetului şi mai putin celor afective. Ea are din aceasta 
cauză de întâmpinat mari greutăţi, aşa cum bunăoară nu 
are muzica, artă care foloseşte ca materie sunetul. Limba 
este un instrument de folos zilnic al omului. Sufletul are 
tonuri şi vibrații infinite; limba are un mic număr de 
semne de comunicare simplă și abstractă. Limba este un 
instrument sărac chemat, în cazul poesiei, să redea o in- 
finitate de note pe cari gândul, dragostea, durerea şi bu- 
curia, natura cu tainele ei, fac să se audă în sufletul omu- 
lui. Astăzi mai ales când civilizaţia modernă transformă 
limba într'un instrument tehnic, adică devine ceva sim- 
plu, abstract, necolorat, când viata noastră distruge toate 
însușirile originare plastice şi estetice ale limbii, poetul 

are de luptat cu mult mai mari greutati. El trebue sa 
mearga cätre isvoarele neprefacute ale limbii. 

Limba are insusiri estetice firesti. Limba poetica nu ra- 
mâne însă numai la ele; le folosește dupa nevoile artei 
poetice. Cine cunoaşte regulele acestei arte merge către 
valorificarea maximă a elementelor plastice și muzicale 
ce le are o limbă. O nouă operă înseamnă noui efecte şi 
valori estetice ale graiului. 

Poesia are o muzică verbală proprie dar nu se o- 
preste aci. Arta poetică cere o mare putere de a pre- 
lucra şi de a idealiza toate însuşirile estetice ale limbii. 
Valoarea poetică a cuvintelor nu stă numai în valoarea 
materială a sunetelor, în accentele și melodia limbii ci și 
în mecanismul ei lăuntric, în sensul cuvintelor, deci în 
conţinutul lor. Poetul valorifică într'un fel nou insu- 
şirile muzicale ale limbii, le caută în geniul ei firesc, dar 
anume pe acelea cari se intovarasesc bine gândului şi 
întregului conţinut sufletesc care se cere exprimat. Rit- 
mul, cel mai însemnat element muzical al poesiei, nu este 
altceva decât adaptarea verbală a gândului şi cântecului 
interior. 

Versul clasic, atât de alungat de poeţii modernisti, s'a 
născut din nevoi reale de expresie. Cine se apleacă inte- 
legător asupra problemelor estetice ale poesiei îl soco- 
teste ca ceva necesar. 

Versul nu este numai o organizare materială a sunete- 
lor ci şi o formă firească a gândului si cântecului inte- 
rior. El nu poate fi înlăturat, pentrucă răspunde perfect 
unor stări de suflet complexe și muzicale cari altfel n'ar 
putea fi exprimate. Când o simfire puternică inundă în- 

treaga noastra fiinta spirituala, atunci cuväntul neincapa- 
tor se organizeaza într'un sistem de note ritmice prin cari 
limba capata pe de o parte puteri noui de exprimare şi 
totodata de transmitere a ideii şi emotiei estetice. 

Versul, cu toate elementele sale muzicale, da gändului 
gi cäntecului interior o putere materiala obiectiva si face 
totodata ca sa strabata cu usurinta mult mai departe. Nu- 
mai o fraza bine rânduită în sensul graiului limbii poate 
exprima bogat şi frumos un cuprins. Versul merge până 
în limitele superioare pe acest drum. 

Dacă legăturile între fond şi expresie sunt atât de or- 
ganice şi fireşti, se înţelege ce rămâne din poesie înlătu- 
rând elemente cari o alcătuesc şi cari îi dau viata. 

In calea sa arta poetului mai întâmpină o greutate is- 
vorâtă din lipsurile limbii ca materie artistică. Orice vi- 
bratie interioară, orice simtire caldă în tendinţa sa de a 
se intruchipa intr’o opera este supusă unei diminuari, 
unei condensări produsă de însușirile de abstractizare 
ale limbii. Cuvântul gol este legat mai mult de concept 
decât de fluidul vieţii. De aceea bogăţia și căldura sim- 
tirii se schimbă în momentul când caută să capete expre- 
sie să se definească într'o anume formă. A ne lăsa în 
întregime gi mereu cuprinși de valurile simtirii înseamnă 
a nu putea ajunge la expresie. 

Cum ocolește poetul această dificultate? Intrebuin- 
tänd o însușire originară şi naturală a limbii: metafora. 
Pe această cale el poate prinde şi exprima valul de viata 
ce-l străbate, poate cuprinde gi arăta sensul viu al lucru- 
rilor. Pe calea metaforei cuvântul ocolește sublimarea 
conținutului vital; el nu mai înfăţişează indirect şi ana- 

litic fenomenele, ci descrie direct gi sintetic valorile fie- 
carui lucru. La marii poeti metafora nu este ceva in- 
tamplator, artificial, ceva placut la prima vedere ca o 
floare a limbii. Raporturile noui pe cari poetul le sta- 
bileşte sunt ca o adaptare matematica exacta, ceeace ii da 
o valoare definitiva pentruca acest fel de comparatie şi 
apropiere a lucrurilor fac parte din analogia universala, 
cum o numeşte Baudelaire '). 

Metafora este instrumentul prin care se prinde şi se 
exprimă un conţinut altfel cu neputinţă de căpătat. 
Prin ea poesia se întâlnește pe culmile de gândire cu me- 
tafizica pe care o poate întrece în puterea de exprimare 
a realitatilor cari ne transcend. Aceasta pentruca me- 
tafora nu este numai o prezentare a lucrurilor impotriva 
tendintei de abstractizare a limbii, ci si un mijloc de cu- 
noastere, de deschidere a unor orizonturi noui cunostin- 
tei. Ea merge pe calea comparatiei şi analogiei până in a 
descoperi sensuri noui ce privese nu numai cämpul es- 
tetic ci şi acela filosofic. Poesia este o cale a adevarului 
si un leac impotriva raului metafizic. Cine s’a intälnit 
adesea cu aceste straturi ale existenfii nu se poate sa nu 
fi simţit necesitatea dar şi eficacitatea poesiei. 

Metafora fereşte arta poetică de banal gi nerodnicie. 
Pe calea ei pătrundem în lumea tainelor fără însă a o 
compromite. Poesia ne poartă pe căile ascunse ale lumii 


1) Această problemă a format subiectul unor interesante discuții 
în publicistica franceză contemporană prin scriitori ca: Jean 
Royer, Robert de Sousa, Eugen Marsan, poetul Fagus. La noi pa- 
gini de un deosebit interes ne-a dăruit d. Lucian Blaga. 

si vietii lasänd lucrurilor acea umbra si aparenta obscu- 
ritate in care le vedem. Pentruca poesia sä-si ajunga 
telurile trebue să indrumeze doar imaginaţia, să deschidă 
sufletului ferestre largi fără ca lucrurile să-i vină des- 
golite de înţeles. Poesia adevărată lasă să se întrevadă 
acea parte din viaţă pe care nici un gând şi nici un cu- 
vânt să nu o poată exprima cu precisiune. Cuvântul spus 
direct înlătură lumea de taină şi frumuseţe în care trăim 
în timp ce arta poesiei ne păstrează în această lume des- 
chizându-ne totodată largi orizonturi. y 


Prin aceastá tendintá de a pástra válul de mister peste 
cuprinsul a tot ce ne inconjoara nu inseamna «herme- 
tism» care este un alt atentat împotriva poesiei adevá- 
rate. Aceasta incercare a poetilor contemporani este un 
joc inutil si gol, un joc al fanteziei cu chee eficace auto- 
rului. Poesia pentru a dáinui si functiona cu rost trebue 
să-şi urmeze regulele, să umble firesc pe drumurile cari 
i-au fost sortite. 


Fiinţa noastră cu întreaga fire văzută şi nevăzută sunt 
ținuturile insondabile ale minţii noastre. Setea omului 
de cunoaştere raţională a fost si este pentru totdeauna 
pe cât de netarmuritá pe atât de nesatisfăcută. Poesia 
împlineşte nevoile omului pe partea celei mai mari su- 
ferinfe din câte se pot întâlni: aceea a existentii necu- 
noscutului, a ştiinţei că nu putem sti. Poesia este ală- 
turi de metafizică şi muzică tot ceeace are omul mai 
înalt între creatile sale de ființă spirituală. Ea gräeste 
ce e mai intim în inima noastră, în gândul nostru; ea ne 
desvălue şi ne încântă cu tot ce este mai ascuns si mai 

märet in lumea aceasta a apelor gi stelelor, a spiritului şi 
materiei. 

Poesia poate fi socotită ca ceva definitoriu pentru fiin- 
tə şi firea omului, semn că suntem fránti din sfere mult 
mai înalte decât acelea pe cari le vedem si pipăim. Poe- 
sia alături de muzică este graiul lui Dumnezeu şi se 
întâlneşte în funcțiunea ei morală cu rugăciunea. Lamar- 
tine a numit-o limba completă, limba prin excelenţă, arta 
în care omul este cuprins cu întreaga sa umanitate. 

Poesia înseamnă: frumuseţe si adevăr, puritate şi per- 
fectiune. Ea va trai cât va trăi omul. 


Poiana Märului—Brasov 
Iulie 1938. 

Camtece de tară 


1923-26 


Câmpie însorită 


Ochiul cerului deschis 
Tese ”n departari lumina; 
Ca ’ntr’un fagure de vis 
Gändul gi-a pornit albina. 


Sufletul din lanuri cântă 
Rodul plin cu aur greu ; 

Se desprind din pleoapa sfântă 
Tainele lui Dumnezeu. 


Ochiu-mi streaşină igi lasă 
Şi adulmecá 'n priviri 
Alb cerşaf de zare deasă, 
Gând brodat cu amintiri. 

Dimineaţă la munte 

Uite zările, 

Uite mările, 
Cum s'au netezit 
Si s'au înfrățit. 


Ale zilei pleoape 
Leagăne de ape, 
Sâmbure ceresc, 
Ochiu împărătesc. 


Voaluri şi mărgele, 
Loc călcat de iele, 
Dantelări de flori, 
Umed dans de nori. 


Peste văi în munţi 
Ceaţa face punți, 
Stâncile din creste 
Cerului ferestre. 


Seară la muate 


O rază ’ntärziata pune 
Cununa värfului de brad, 
Cantari pe argintate strune 
Din aripile serii cad. 


Päräul bobi de cer insira, 
In adäncimi de vai s’arunca, 
Tar seara palida respira 
Mireasma fânului din luncă. 


In turnul alb al mänästirii 
Bat clopotele dangat lin, 
Se 'naltä ’n marginile firii 
Al rugäciunii rupt suspin. 


Departe, sus intr’o poiana 
Längä perdeaua dela stäna, 
Clipeste focul ca o geana, 
Se oglindese molifti ”n luna. 

Toamnä 


28 


Soarele s’a fränt 
Intr’un colt de vant. 


Sub picior de deal 
Jos in galben mal, 
Satul sta pitit 

Ca un om trudit. 


Un copac se pierde 
Fumuriu gi verde ; 
Trist e drumul trist 
Cu cer de-ametist. 


Stärue ’n hotare 
Scärtäit de care; 
Un cäne-a latrat 
Pas indepärtat. 


In strämtori de casa 
Lumänäri pe masä, 
Cald culcuş de lina 
Fermecată mână. 


Patuiag de vie 
Cine te mai ştie? 


Peste trista ţară 
Vântul plânge iară 
Negru tol întinde 


Lumea o cuprinde. 


Frunze de aramă 


Diamant sub geană. 

Noapte de iarnă 


30 


Nori ’ncep sá cearnă 
Val de fluturi reci, 
Inoptată iarnă 

Cade pe poteci. 


Drum pierdut de fara 

Nu mă ’ndemni spre casă ? 
Suflet şi povară 

Tot mai mult m'apasă. 


Tângue-o fântână 
Durerea-i de ger; 
Corbii se adună, 
Bat cu cioc de fer. 


Tulbure e zarea 
Câmpului albit, 
Tulbure ca marea 
Gândului cernit. 


Glasul negru-al nopții 
Corzi adânci vibrează, 
Dă fiorul morţii 
Şi se depărtează. 


A ’nghetat un zâmbet 
Ca pe geam o floare; 
Catre cer un suflet 

Se ’ndeamnä sá sboare. 

Lume și gând 
1931-32 

Lume şi gând 


Lumea e mare, 

Steaua se pierde in zare. 
Gändul e viu, 

Fapta se stinge ”n sicriu. 

Lume şi günd: 

Cine suntem şi ce’om fi vränd ?! 

Trecere 


Pas, pas, pas, 
Ziua-i cät un ceas, 
Casa e pustie, 
Soarta cine-o ştie? 


Pe drum de vecernii 
Cern sitele iernii, 
Zarile se frang, 
Paserile plâng. 


A murit in zare 
Steaua calatoare; 
Chipul sau ales 
Cine l-a cules? 


Pas, pas, pas, 
Gändul mi-a ramas 
Rasturnat şi-aprins 
Cu urät incins. 


Floare de foc 


Floare de foc cine te-a prins, 

Cine te creste, in ce gradina? 

Cui îi dai trupul, argint încins 

Şi-i torni pe suflet bobi de lumină? 


Lugerul tău când se desface 

Trupul se pleacă, gândul se ’nchinä; 
Cine te vede nu-şi poate tace 
Cântecul vieţii prinsă de tina. 


Cine te soarbe mărită floare 

li laşi pe buze umbre de foc, 

fl prinzi de piatră îl speli în soare 
Şi-i torni în suflet zări de noroc. 

Sunt vatamat 


Sunt vatamat la suflet ca turma lui Isus 
Şi "ndurerat ca vântul cu aripile frânte. 


O floare de "ntunerec tăcerea mi-a adus, 
Pe arcu ’ntins al nopţii durerea vrea să-mi cânte. 


Pribeag 


Mi-am ratacit un gänd departe 
Spre lumile din asfintit; 

Am prins o lacrima ’ntr’o carte 
Ca un sfärsit pecetluit. 


Dece puterea mea-i märuntä 
Şi dorul tare de stejar ? 

Dece ştiinţa mea e cruntă 

Şi pieptul plin de rod amar? 


Mai palid gândul de acum 

Sta strajă focului din vatră! 
Pribeag şi orb pe crâncen drum 
Sdrobesc durerea ’n pumni de piatră. 

Sfársit 


S’a intins pe cer durerea 
Trudei fara de sfärsit, 
S’a lasat pe cai tacerea 
Sufletului meu cernit. 


A 'nghetat lumina ’n zare 
Apele au impietrit, 

Luna a cazut in mare 
Vremea ’n garduri s'a oprit. 


Crugul cerului de vară 
Poartă stele de rugină, 
Mierea dragoste-i amară 
Gândul are trup de tină. 


Şi nici plânsul nu e plâns 
Nici ogorul nu e viu, 
Legile 'n ghioc s'au strâns 
Pe pămînt e prea târziu. 


Soartă 


Intunerecul îmbracă brazii ’nalfi de pe cărare 

Şi se joacă ’n fundul văii printre pietre şi isvoare ; 
Creşte 'n-zärile rogcate din a lumilor apus 

Şi se "ntinde valuri-valuri, peste mările de sus. 


Peste zările brumate, peste-a gândului cărare 

Se aprind făclii de stele, luminată căutare; 

Umblet pur pe drumul negru al puterii ’ndepärtate 
Ce se ’nfagurä cu vrajă in a lumilor cetate. 


Invelit de pleoapa nopţii sparg a”nchipuirii poartă 
Şi ’n láuntrica-mi genune cade floarea vieţii moartă. 
Sunt un cântec fără aripi, ochiu deschis fără vedere, 
Pas nesigur în vâltoarea necuprinselor mistere. 


Cine mi-a sădit durerea nestiinfa să o ştiu 

Şi mă stăvileşte ’n calea tainelor de care tiu ? 
Chip turnat în oase slabe, trudnic mic şi fără crez 
Caut focul viu al lumii, în ţărână priveghez. 

Roadele vremii 


1933 

Imterior 


O ploae marunta pe aripi de vant 
Lovegte in geamuri tomnatec cuvänt; 
In vasul durerii tarziilor roade 

Se fränge o floare, o lacrima cade. 


In cänile vremii cu zäri de arama 

S’adunä arome, curg umbre gi teama, 

Curg turme de gänduri pe-a vrerilor urma, 
Un cântec de ploae tăcerea o curma. 

La portile wremii 


La portile vremii cu lacate grele 
Bat turmele cetii bat visele rele. 


In casa copiii au chipuri de ceara 
Privirile-s gänduri trudite de seara. 


O pasăre ţipă pustie ca vântul, 
In urmă tăcerea aşterne pământul. 


Seară caldă 


Icoana îmbracă lumini din apus 
Lumina durerii, sfârşitului pus. 


Curg tainife nouă în poala tăcerii 
Si mânile nopţii tes genele serii. 

Limiste de iarna 


E liniste de iarna afara ninge rar 
Si sufletul mi-e singur ca’n margini de hotar. 


Acoperişul alb cu fluturi dantelat 
Respirä nor de fum spre ceru "ndepartat. 


Privese peste oraş, cu gändul zale-i tes 
Şi "ncerc să prind pe cer o urmă de ’nteles. 


E liniste de-aud cum canta iarna”n mine 
Şi de aleanul meu nu ’ntreab’acuma nime. 

Vreme 


De două zile vântul n’a mai stat 
Copila cu ochi negri s'a ’ntristat 
Lumina de argint sa risipit 

Şi mugurii cei moi n’au mai vorbit. 


De două zile vremea e cernită 
Copila cu trup fraged obosită; 

Iar gândul meu e’ntins și e pustiu 
De par'că firul vieţii abia-l mai fiu. 


Tristetea sa întins ca o maramá 
Pe fata zilelor coclite, de arama; 
Un vaet lung s’aude ’n depărtare 
Din cerul încărcat cu roade-amare. 

Cänlece si descäntece 


1953-34 


Chemare cäntecului 


Cäntec cu graiu 
Cantec de cer, 
Vino pe plaiu 
Vino ca pier. 


Floarea de crin 
Soarbe lumina ; 
Vreau sa-mi anin 
Zarea senina. 


Ingerul meu 
Intinde ’n taina 
Cu Dumnezeu 
A nopţii haină. 


O, cântec drag 
Cântec de cer, 
Tare-s pribeag 
Vino că pier ! 

Cäntecul zorilor 

Sunt un pas deschis 
Catre cai de vis ; 
Port in ochi fantani 
Şi catari in mâni. 
Noaptea cänd se lasa 
Brau de ceata deasa, 
Cu dor şi "ntunerec 
Sufletul mi-l ferec. 


Peste-un günd pustiu 
MA indemn sa fin. 


Zori, zorilor, zori, 
Mändrelor surori, 
Limpede venifi 
Sa-mi tamaduiti 
Ochiul incruntat 
Gändul sängerat 
Sufletul pelin 
Sämbure de chin. 
Din a bolţii cale 
Coboriti in vale, 
La isvoare noua 


Rupeti vremea ’n două, 


La räscruci de gänd 
Mängäiati-mi blând 
Cäntecul, catarea, 
Rodul si cararea. 
Dintr’un ochiu de vraja 
Cresc lumini de straja, 
Argintata plasa 

Peste trista-mi casa. 


Zori, zorilor, zori, 
Azurate flori, 

Cand va ridicati 

Tot cristal durati, 
Tot cununi de munti 
Luminate frunti, 

Tot cununi de nori 
Si brumate flori. 
Valusel de panza 
Peste mari de frunza, 
Din isvoare noua 
Lacrima de roua, 
Din umbrar de plaiu 
Fermecatul graiu. 


Cristalin sub geana 
Bucur de poiană. 

Peste unda marii 
Leaganele zarii 

Au deschis o poartă - 
Un cercel cu toartă, 
Boltă de lumină 

Stea diamantină, 
Săgetate căi 

Nourate clăi, 
Argintate creste 
Voaluri de măestre. 


Fagure ceresc 
Ochiu împărătesc. 


Zori, zorilor, zori, 
Fetelor surori, 

Din a bolţii cale 
Coboriti la vale, 
Prindeti brazii ’n jocuri 
Piscurile ’n focuri, 
Sa sporeasca iara 
Alba zi de vara, 
Stoluri de lumina 
Gänduri cu tulpina, 
Mester brat de gazda 
$i fapturi din brazda. 


Peste-un cämp de roua 
Tron de lume noua. 
Sub umbrar de pleoape 
Razele din ape! 


57 


Joc focuri 


Joc focuri de teama 
Pe-a noptilor geana, 
Ure stänca durerii 
In pasul tacerii. 


Pe-a stelelor urma 
Cind noaptea se curma, 
Imi tore bunatatile 
Deschid zării porţile. 

„ Cântecul vieţii 


Viaţa-i un semn 
Floare de taină, 
Ochi de îndemn 
Cuget cu haină. 


Ceas de lumină 
In veșnicie, 
Fântână plină 
Intro pustie. 


Sâmbure tare 
Roadă de foc, 
Bulgăr din soare 
Urmă de joc. 

in satul cu lumina 

In satul cu lumina 
Al zarilor de ieri 
Cresc pete de rugina, 
Curg florile din meri. 


Ingenuchiez cu-o floare 
In roua diminetii, 
Ma ’nchin gi'n altă zare 
Incerc tăria vieţii. 


Curând, curând vor cade 
Brumatele ciorchine 

Şi ale vremii roade 

Vor înflori rubine. 


Drum bun 


Curätä-te drum bun 
Drum strabun, 

Şi-mi agterne umbrä deasa 
Rod gi masa. 


Du-mä ”n porţile luminii 
Unde crinii 

Prind in pänza vietii mele 
Ochi de stele. 

Du-mä 'n fesátura zarii 

Sora märii, 

Să-mi spăl gândul cu foc viu 
Tot să ştiu. 

Rugäciuni si indemnuri 


1933-34 


Mi-e gândul gol 


Mi-e gândul gol de tot 

Şi cântecul îmi este destrămat, 
Ag plânge si nu pot. 

În leagănul durerii m'am culcat. 


Mi-e drumul strâmt şi greu 
Dorintele imi sunt fără temeiu, 
Aprind taciuni mereu. 

Ma doare viaţa ’n cântecele ei. 


O Doamne, unde esti ? 
Ascultä ruga mea de osändit 
Din portile ceresti. 

Se leagănă tăcerea ’n infinit. 

Ascult vremea 


Ascult vremea cum petrece 
Acul morţii prin stejar, 
Ochiul cerului e rece 
Rodul vieţii frânt si-amar. 


Ascult gândul cum se pleacă 
Sub noianul de ’ntrebari, 
Drumul cu pustiu se "nbracá 
Şi m'aruncă peste zări. 


Doamne, dă-mi un leac din soare 
Să-mi spăl rănile ’nflorite, 

Să pot da întruchipare 

Lumilor nebănuite. 


In demn 


Peste vremuri fara zare 

Peste zile calatoare, 

Leg in gänd mänunchi de foc, 
Desleg tainite ”n ghioc. 


Chiar in ceasul diminetii 
Scutur pomul tineretii, 
Scutur pomul cel mai tare 
Si culeg tot roade-amare. 


Ochilor de jale plini, 
Asteptati din cer lumini, 
Cruci de roua sa va spele 
De fantasme şi perdele. 

Bolnav de gänduri 


Sunt răspândit ca ceața in toamna ’ntärziata 
Si rästurnat ca pomul in fundul unui lac; 
Mă doare umbra vieţii ce-aleargá ’ndepärtatä 
Pe zarea vremii mele in care-abia mai zac. 


Sunt încărcat de gânduri ca ceru ’nnourat 

Şi vatamat la trup ca iarba prinsă ’n ghiata; 
Mă doare umbra vieţii ce m'a infägurat 

Şi plâng în faptul zilei lumina prinsă 'n ceaţă. 


O Doamne, de-am cântat vre-odata ’n drumul meu 
E c'am cetit în stele făptura mânii Tale; 

Acum bolnav. de gânduri, cu pieptul slab şi greu 
Aştept să-mi torci lumina şi să mă speli de jale. 

Te caut Doamne 


M’am inchinat odatä si nu am isbändit. 
De-atunci ma ’ntorc din drum inväluit in truda, 
Tăcerea şi urätul tot cântă ’n infinit 

Si viata-mi pare lunga si nesfirsit de cruda. 


Din nou Te caut Doamne să-ţi mai trimet cuvânt 
Prin lacrimi de lumină să Te cuprind senin, 
Dar umbre risipite fac strajă pe pământ 

De nu pot nici cu ochii de cer să mă anin. 


De voi trăi "nainte cu-acelaş gând pustiu 
Şi voi vedea în stele aceleaşi lumânări, 
Tu fă-mă stâncă tare durerea să mi-o fiu, 
Să pot străbate dârz o lume fără zări. 

Nopti fagarasene 


1933-34 


Din intunerec 


Din intunerec gi täcere 
Se ’ntinde-o pânză de durere; 
Pe drumul trist doar väntul trece 
Si spala brazii cu duh rece. 


Strabate crud din departare 
Un strigat lung ca o chemare, 
O facla pälpäe mister 

Tar norii dantuesc pe cer. 


S'arată luna de: arama 

Prin nori lumina şi-o destrama, 
Se "nbracá'n haină. cenușie 

Şi iar răsare, o tipsie. 


Acum e ceafa şi e frig 

De nu pot merge, nici sa strig: 
Mi-e gündul slab şi ostenit 

In negrul nopfii risipit. 

Se lasä noaptea 


Se lasă noaptea ’n lungi perdele 
Deasupra satelor mărunte, 
Scáldati în somn vegheat de stele 
Copacii sorb lumini pe frunte. 


Un şipot plânge cu lumină 
Fuior de apă argintie, 

Un greer cântă in surdina 
Pe un covor de iarbă vie. 


Tar omul, ceas pierdut al firii 
Brodează visuri de velur, 
Asteaptä 'n pragul fericirii 

Un bob de sens sculptat si pur. 


In munți 


Cerul e’nchinat cu stele 
Ca ’ntr’un basm oriental, 
Luna-i prinsa cu inele 
Pe un petec de opal. 


Apa vie se strecoara 
Printre pietre murmuränd, 
Brazii canta din vioara 
Ramurile legănând. 


Prinsă ’n zarea fumurie 

O lumină ’n sat clipește, 
Lutul doarme ”n veșnicie, 
Gândul peste munţi plutește. 

Cantec strain 


Un cäntec strain prin noapte ma cheamä, 
Tăcerea înaltă s'ascult mă îndeamnă. 


Un înger potrivnic văzduhul înfruntă, 
Eu cat taina clipei în marea căruntă. 


M”ascund ne ’nfricat dup'a nopţii perdea 
Si caut lumina prin besna cea grea. 


M”arunc ca 'ntr'un leagăn în alt glob de lumi 
Când ceru "nstelat e plin de minuni. - - 


Şi iară prin noapte un cîntec mă cheamă 
De crește în mine o floare de teamă. 


Joc pustiu 


Am auzit în noapte un cântec greu şi plâns 
Ce-mi-legana durerea-ca vântul nori ’n zare; 
Mi-am desfăcut auzul şi gândul mi l-am strâns 
Si m'am rugat luminii să feasä ”n depărtare. 


Bătrîn, veghea destinul, cu ochi mărunți de stele, 
In valuri de ’ntunerec pamöntul ‘se rotea, 

Din dealul cu isvoare un joc pustiu, de iele 

Se ridica aevea pe-a cerului perdea‘. 

Singurătăţi de lumi 


E noaptea liniştită şi cerul înstelat 

E ca de sticlă verde cu aur fin punctat: 
O casă două trei şi-alaturi un copac, 
Pământul doarme-adânc şi gândurile tac. 


Singurätäfi de lumi pierdute ’n veşnicii 
Clipesc în câte-o stea cu raze aurii; 
Din bolta înălţată amvon în infinit 
In depărtări grăeşte un suflet negrait. 


EE OE Tr ——— caiac ei 


Cäntec de minune 


Stă noaptea aplecată pe umeri de grădină 
Tar stelele pe cer plâng lacrimi de lumină; 
E zarea legănată de umbre călătoare 


Ce cresc şi pier sub valuri ca pânzele pe mare. 


Cu foc şi diamante stă prinsă luna ’n cer, 
A coborit durerea sub negre porţi de fer. 
Un cântec de minune cu azimă de sară 
In leagăne de aur a pus întreaga fara. 

Sâmbure 'n pământ 

E noapte gi ’n văzduh curg fluvii de mister 
Copacii plâng întorși cu braţele spre cer, 
Luminile din stele s'aprind în depărtări 
Tăcerea se ’ntilneste cu teama pe cărări. 


Pornit de sub perdeaua de cetină măruntă 
Un liliac se sbate în noaptea asta cruntă; 
In margine de drum, stingheră, stă o cruce, 
La căpătâi un brad o rugă îi aduce. 


Pe culmea unei lumi cu focuri și inele 

Aruncă Dumnezeu cu pulbere de stele, 

Jar eu uitat prin vreme, un sâmbure ’n pământ, 
Sortit să nu dau roade durerea trist mi-o cânt. 


Tacerea muntilor 


Bradul a 'ntepat steaua de pe cer 
De a sängerat bolta ’ntunecatä; 
S’a "nülşat o clipă glasul meu stingher 


De s'a spart tăcerea munţilor de piatră. 


Urşii, domni sfátogi, spoiti cu răşină 
Au cules odihna mușchilor cei moi, 
Un cocos tot cere cerului lumină 
Risipind în zare umbre de strigoi. 


Vârful cel mai "nalt stă ingenunchiat 
Sub cupola nopţii umbrelor desarte, 
Sufletu-mi aşterne foc nemângâiat 
Peste "ntunecimea temerii de moarte. 


83 


——— a nn e — 


Întoarcere acasă 


1935 


Arges 


Lui Dumitru C. Amzär 


Am rätäcit prin vreme cu pasul gi cu gändul, 
Am dramuit in stele puterea, ani de-arändul, 
Am scormonit in farna, am căutat în zare, 
Purtat de-aceeag sete pe-a nestiintei mare. 
M”am ridicat puternic pe aripa furtunii 

Şi am cules tacerea din marginile lumii, 
M’am furişat in noapte, i-am tras zavorul portii 
Dar n'am putut ceti în slova'nchis'a sorții. 
Mereu purtat de gânduri am căutat mereu, 

In umbră, în lumină, în ornicul cel greu, 
Am căutat în semne, în flori şi în isvoare, 

In roua dimineţii, în aurul din soare. 


Cu gândul si cu pasul am alergat prin lume 

Tot încercând tării fără ’nteles şi nume. 

Simteam cum mă cuprinde o noapte fără stele, 
Lăuntrică genune a visurilor mele. 

Sfârşitu'mi sta în preajmă când s'a desprins din ceaţă 
Din umbra rătăcirii, a lucrurilor faţă: ` 
Era o seară caldă de toamnă ’ntärziatä 

Cu pulbere de aur pe mantie suflată, 

Când am gäsit cärarea întoarcerii stăpâne, 

Cununa zärii mele şi sufletului pâne. 

La Argeg in cäntarea vrajitelor isvoare, 

La candela de veghe a vechilor altare, 

M’am sprijinit o clipä pe-a vremurilor umar 
Şi-am strâns în haina minţii puteri fără de număr. 


Topite una ‘ntr’alta stau crestele în fund, 
In vale curge râul cu murmure pe prund, 

La Soare-apune, cerul igi spală pentru zori 
Fuioare lungi de aur ce se topesc în nori. 
Pe culme stau copacii cu trunchiuri de aramă 
Lumina ţese ’n ramuri gi iarăși se destramă. 
La orice pas o urmă, un semn sau un cuvânt, 
O cruce aplecată, o piatră de mormânt, 

Un zid spălat de vremuri, o boltă sfärämata, 
O candelă de aur fără lumini uitată. 

Aici se odihnește neprihănit un domn 
Infasurat in pace de-al morţii veşnic somn, 
Alături stă un ctitor cu mâinile pe piept 
Slăvit începător, icoană de "nfelept. 


In plaiul cu lumină, în unghiuri, pe cărări, 
Un duh bătrân domnește ca ’n vechile-agezari, 
Acelag duh din basme şi cântec de ’nceput 
Insufleteste râul şi scânteiază ”n lut, 

Urzeşte seara umbre in adancimi de vai 

Şi Argeşul tot cântă urmând aceleaşi căi. 

In sufletul meu creşte o floare de lumină 

Ca o putere nouă de înţelesuri plină. 

Mă reazăm în färänä, urechia mi-o aplec, 
Prin trupul serii calde tot alte svonuri trec, 
Din latura pădurii plutind spre văi se lasă 
Un cântec plin de farmec din fluer de mătasă, 
Şi mișcătoare valuri ridică bolți în aer 
De-ascult şi văd aevea a vremurilor caer. 

Din adâncimi de veacuri îmi pare că ascult 
Cum se frământă neamul în necurmat tumult. 
Imi trec prin färnä mâna si ochii mi-i mângâi 
De se deschide taina ca ”n ziua cea dintâi: 
Văd voevozi cu plete şi fete luminate, 
Incáruntiti de vremuri şi lupte necurmate, 
Ostaşi cu ochiul ager şi arme aurite, 

Curteni cu gänduri grele si vorbe cumpanite. 
Vad albele domnite cu daruri gi icoane, 
Feciori din alte vremuri si prea slavite Doamne. 
In margini de moşie sta neclintita oaste, 
Poporul umbla 'n zare cu turmele pe coaste. 


Luceafarul de seara desprins din lumea lui 
Se ridicase tânăr pe sticla cerului. 

In gändurile mele brumate, de-altadata, 

Tesea din nou lumina o flamura curata, 

Jar in copacul vremii cresteau tot roade coapte, 
Crestea marita viata la inceput de noapte: 

Nu-s morti acei ce dorm sub lespedea de piatra, 
Ci sunt vitejii crainici, sunt focul viu din vatra, 
Nu sunt ruine-acelea ci trunchi de nazuinti, 

I-s gândul viu şi fapta bătrânilor părinţi. 


La Argeș, la popasul cu murmure de ape 
Acolo mi-am deschis a sufletului pleoape, 
Am câştigat lumină, am pus temei gândirii, 
Şi am purces în lume pe drumurile firii. 


Cuprinsul 


Gand gi cântec — studiu introductiv + 


CÂNTECE DE TARA : 
Câmpie însorită 
Dimineaţă la munte 
Seară la munte 
Toamnă 
Noapte de iarnă 


LUME SI GÂND : 
Lume si gând 
Trecere 
Floare de foc 
Sunt vătămat 
Pribeag 
Sfargit 
Soarta 


nun. 


ROADELE VREMII: 
Interior . 
La portile vremii 
Searä calda 
Linişte de iarnă 
Vreme 


CANTECE ŞI DESCANTECE: 
Chemare cöntecului 
Cöntecul zorilor 
Joc focuri 
Cântecul vieţii 


Pag. 


In satul cu lumină 
Drum bun 

Vânt rău N 
In noaptea brumatä 


Mi-e gändul gol 
Ascult vremea 
Indemn ə 
Bolnav de gänduri 
Te caut Doamne 


NOPTI FAGARAŞENE: 


Din intunerec 

Se lasä noaptea 

In munti 

Cântec străin 

Joc pustiu . . . . 
Singurátáti de lumi 
Cântec de minune 
Sâmbure 'n pământ 
Tăcerea munţilor 


ÎNTOARCERE ACASĂ : 


Arges . 


RUGACIUNI SI INDEMNURI: 


Cäntecele de fata reprezintä, pentru 
autor, un fragment din trecutul ex- 
perientelor sale interioare. De aceea 
publicarea a fost fäcutä in ordinea 
cronologică, ordine care coincide cu 
cea logică. — Volumul a apărut la 
îndemnul și cu cheltuiala mai mul- 
tor prieteni, cărora pe această cale 
le aduc toate multumirile. 

